Diari Oficial de la Generalitat Valenciana


Sumari del DOGV 5189, del 01-02-2006 (2006/612)

RESOLUCIÓ 1/2006, de 9 de gener, de la Presidència de l'Acadèmia Valenciana de la Llengua, per la qual es publica l'Acord de 16 de desembre de 2005, del Ple de l'Acadèmia Valenciana de la Llengua, pel qual es convoquen beques per a la realització de pràctiques de formació d'Informàtica, de personal tècnic de Biblioteques i Arxius, i de tècnics en Lexicografia, Terminologia i Toponomàstica.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5189

Data del DOGV
:   01-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/612


Data del document
:   09-01-2006

Organisme emissor
:   Acadèmia Valenciana de la Llengua

Tipus de document
:   Resolució

Correcció d'errades

 Descriptors 

:   * ajuda pública
    * assignació per estudis
    * suport econòmic
    * professió de la informació
    * professió de la informàtica

RESOLUCIÓ 1/2006, de 9 de gener, de la Presidència de l'Acadèmia Valenciana de la Llengua, per la qual es publica l'Acord de 16 de desembre de 2005, del Ple de l'Acadèmia Valenciana de la Llengua, pel qual es convoquen beques per a la realització de pràctiques de formació d'Informàtica, de personal tècnic de Biblioteques i Arxius, i de tècnics en Lexicografia, Terminologia i Toponomàstica. [2006/X612]  
Segons establix l'article 19 c) de la Llei 7/1998, de 16 de setembre, de la Generalitat Valenciana, de Creació de l'Acadèmia Valenciana de la Llengua, resolc la publicació de l'acord següent:  
Acord de 16 de desembre de 2005, del Ple de l'Acadèmia Valenciana de la Llengua, pel qual es convoquen beques per a la realització de pràctiques de formació d'Informàtica, de personal tècnic de Biblioteques i Arxius, i de tècnics en Lexicografia, Terminologia i Toponomàstica.  
El Ple de l'AVL, d'acord amb l'apartat l) de l'article 27 del Decret 158/2002, de 17 de setembre, del Govern Valencià, pel qual aprova el Reglament de l'AVL,  
ACORDA  
Primer  
Convocar un concurs públic per a la concessió de sis beques per a realitzar pràctiques de formació d'Informàtica, de personal tècnic de Biblioteques i Arxius, i de tècnics en Lexicografia, Terminologia i Toponomàstica.  
Segon  
Aprovar les bases que s'adjunten com a annex I del present acord. Les beques es regiran pel que disposen les bases de la convocatòria i, subsidiàriament, pel Decret 108/1992, de 6 de juliol, del Govern Valencià, pel qual es regula la concessió de beques.  
Tercer  
El període de gaudiment de la beca començarà l'1 de gener de 2006, sempre que prèviament se n'haja realitzat l'adjudicació, i acabarà el 31 de desembre de 2006.  
Quart  
La dotació econòmica de cada beca serà de 960 euros bruts mensuals i se sufragarà a càrrec de la línia T5403, .Beques per a la realització de pràctiques de formació., codi comptable 0087-6-61-8, del programa pressupostari 541.10, .Investigació i normalització lingüística de l'idioma valencià., per un import total màxim de 69.120,00 € per a l'exercici 2006.  
Quint  
Esta convocatòria i la concessió de les beques es condiciona a la provisió de crèdit adequat i suficient en els pressuposts de l'AVL.   
DISPOSICIONS FINALS  
Primera  
Es delega en la Junta de Govern la facultat de concedir la beca, i s'autoritza la Presidència perquè dicte les resolucions necessàries per al desplegament i l'execució de la convocatòria.  
Segona  
Este acord entrarà en vigor l'endemà de la publicació en el Diari Oficial de la Generalitat Valenciana.  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra este acte, que posa fi a la via administrativa, es podrà interposar potestativament recurs de reposició o bé es podrà plantejar directament recurs contenciós administratiu en els terminis i davant els òrgans que s'indiquen a continuació:  
a) El recurs de reposició s'haurà d'interposar davant el Ple de l'Acadèmia Valenciana de la Llengua en el termini d'un mes comptador des de l'endemà de la publicació.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.  
València, 9 de gener de 2006.. La presidenta: Ascensió Figueres Górriz.  
ANNEX I   
Bases de la convocatòria per a la concessió de beques per a la realització de pràctiques de formació d'Informàtica, de personal tècnic de Biblioteques i Arxius, i de tècnics en Lexicografia, Terminologia i Toponomàstica.  
Primera. Objecte   
L'objecte d'esta convocatòria és la concessió de les següents beques de practiques de formació en l'Acadèmia Valenciana de la Llengua:  
. 1 beca d'Informàtica  
. 1 beca de personal tècnic de Biblioteques i Arxius  
. 4 beques de tècnics en Lexicografia, Terminologia i Toponomàstica  
Segona. Requisits dels sol·licitants   
Per a la beca d'Informàtica:  
a) Ser ciutadà espanyol o d'algun altre estat membre de la Unió Europea.   
b) Estar en possessió del certificat de Grau Mitjà de Coneixements de Valencià de la Junta Qualificadora de Coneixements de Valencià o equivalent.   
c) Reunir alguna de les circumstàncies següents:  
. Ser diplomats o enginyers tècnics d'Informàtica que hagen obtingut la titulació a partir de 2001 (inclòs).  
. Ser enginyers informàtics que hagen obtingut la titulació a partir de 2001 (inclòs).  
. Ser estudiants de quart o quint curs d'Enginyeria Informàtica.  
Per a la beca de personal tècnic de Biblioteques i Arxius:  
a) Ser ciutadà espanyol o d'algun altre estat membre de la Unió Europea.   
b) Estar en possessió del certificat de Grau Mitjà de Coneixements de Valencià de la Junta Qualificadora de Coneixements de Valencià o equivalent.   
c) Reunir alguna de les circumstàncies següents:  
. Ser llicenciats en Documentació que hagen obtingut la titulació a partir de 2001 (inclòs).  
. Ser diplomats en Biblioteconomia i Documentació que hagen obtingut la titulació a partir de 2001 (inclòs).  
. Ser llicenciats en Humanitats, Història o Filologia Valenciana o altres titulacions equivalents a esta última, amb coneixements de Biblioteconomia i Arxivística, que hagen obtingut la titulació a partir de 2001 (inclòs).  
Per a les beques de tècnics en Lexicografia, Terminologia i Toponomàstica:  
a) Ser ciutadà espanyol o d'algun altre estat membre de la Unió Europea.   
b) Estar en possessió del títol de llicenciat en Filologia Valenciana o altres titulacions equivalents, obtingut a partir de 2001 (inclòs), en acabar el termini de presentació de la sol·licitud.  
Tercera. Duració i dotació econòmica   
El període de duració de la beca comprendrà des de l'1 de gener de 2006, sempre que prèviament se n'haja fet l'adjudicació, fins al 31 de desembre de 2006.   
L'import de cada beca és d'11.520,00 euros i es pagarà mensualment, a raó de 960,00 euros, amb el certificat previ de la Secretaria General Administrativa de l'AVL, i amb l'informe previ, segons el cas, de l'informàtic, de la documentalista-arxivera-bibliotecària o del cap de la Unitat de Recursos Tecnicolingüístics.  
Quarta. Formalització de les sol·licituds   
Les sol·licituds que han de presentar les persones interessades s'hauran d'ajustar als models de sol·licitud que figuren en els anexos II, III i IV de la present convocatòria. Els candidats hauran de presentar les sol·licituds en el Registre General de l'Acadèmia Valenciana de la Llengua, situat en l'avinguda de la Constitució, 284, 46048 València (monestir de Sant Miquel dels Reis), o en qualsevol de les dependències previstes en l'article 38, paràgraf quart, de la Llei de Règim Jurídic de les Administracions Públiques i del Procediment Administratiu Comú. En este últim cas es demana als candidats (a l'efecte d'agilitzar-ne la tramitació i sense que tinga caràcter de requisit excloent) que, a més, dirigisquen un missatge a l'adreça de correu electrònic de l'Acadèmia Valenciana de la Llengua, wig@kns.xc, o al fax 96 387 40 36, tot indicant en l'assumpte «Beques 2006».  
Les sol·licituds hauran de dur adjunta la documentació següent:   
a) Currículum, en el qual s'han de fer constar les dades personals, una fotocòpia compulsada del document nacional d'identitat/passaport, el domicili habitual i el telèfon.   
b) Certificat acadèmic que acredite els requisits exigits en la base segona i on consten les qualificacions obtingudes per assignatura, amb la nota mitjana de l'expedient.   
c) Certificat de la Junta Qualificadora de Coneixements de Valencià o equivalents (només per a la beca d'Informàtica i de personal tècnic de Biblioteques i Arxius).  
d) Tota la documentació que s'estime pertinent adjuntar com a mèrit personal. Només es tindran en consideració els certificats de cursos, seminaris, beques o d'experiència professional que especifiquen les hores de duració (o els dies en cas d'experiència professional).   
e) Declaració responsable de no tindre concedida cap altra beca o ajuda per a la mateixa activitat o similar.   
f) Declaració d'estar al corrent de les seues obligacions fiscals (tant de la Hisenda de l'Estat com de la Generalitat) i de la Seguretat Social. En cas de resultar beneficiari de la beca, s'aportaran els certificats corresponents.  
Tota la documentació s'haurà de presentar en documents originals o en fotocòpies degudament compulsades. La documentació que no complisca estos requisits no serà tinguda en compte a l'hora de baremar l'expedient personal del sol·licitant.   
Si la sol·licitud no complix els requisits o no s'aporten els documents que s'assenyalen en esta base, es podrà requerir la persona interessada perquè, en un termini de deu dies, esmene la falta o adjunte els documents preceptius, amb la indicació que, si no ho fa així, es tindrà en compte a l'hora de dictar la resolució i es considerarà que desistix de la seua sol·licitud, d'acord amb l'article 71.1 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.   
Quinta. Termini de presentació de les sol·licituds   
El termini de presentació de les sol·licituds serà de quinze dies hàbils, comptats a partir de l'endemà de la publicació d'esta convocatòria en el Diari Oficial de la Generalitat Valenciana.   
Sexta. Comité avaluador  
El comité encarregat d'avaluar els mèrits dels aspirants tindrà la composició següent:  
. President: Lluís Aguiló Lúcia (lletrat-secretari general).  
. Secretari: Agustí Colomer Ferràndiz (tècnic en Gestió Administrativa).  
Vocals:  
Jordi Baño Burgos (analista-programador).  
Josep Lluís Lacreu Cuesta (cap de la Unitat de Recursos Tecnicolingüístics).  
María Jesús Sarti Martínez (documentalista-arxivera-bibliotecària).  
Sèptima. Criteris d'avaluació   
Les condicions de mèrit avaluables pel comité avaluador, que s'hauran de presentar degudament justificades, i les puntuacions que s'atorgaran són les que s'especifiquen en cada modalitat.  
Per a la beca d'Informàtica:  
a) Expedient acadèmic personal, de 0 a 5 punts.   
b) Coneixements de valencià de nivell superior, expedit per la Junta Qualificadora de Coneixements de Valencià, o equivalent: 3 punts.  
c) Altres titulacions que no constituïsquen requisit per a la concessió de la beca:   
. Títol de doctor, 2 punts.   
. Altres llicenciatures o equivalents, 1 punt.   
. Altres diplomes universitaris o equivalents, 0,5 punts.   
d) Mèrits específics que puguen al·legar-se en les següents matèries, de 0 a 10 punts:  
. Coneixements de la família de protocols de comunicacions TCP/IP.  
. Coneixements de bases de dades relacionals.  
. Coneixements d'ACCESS.  
. Coneixements de HTML, Java Script i programació en llenguatge ASP.  
. Coneixements de microinformàtica. Arquitectura de PC.   
. Coneixements de Windows 2000 Professional i Windows XP Professional.  
Per a la beca de personal tècnic de Biblioteques i Arxius:  
a) Expedient acadèmic personal, de 0 a 5 punts.   
b) Coneixements de valencià de nivell superior, expedit per la Junta Qualificadora de Coneixements de Valencià, o equivalents: 3 punts.  
c) Altres titulacions que no constituïsquen requisit per a la concessió de la beca:   
. Títol de doctor, 2 punts.   
. Altres llicenciatures o equivalents, 1 punt.   
. Altres diplomes universitaris o equivalents, 0,5 punts.  
d) Mèrits específics que puguen al·legar-se en les següents matèries, de 0 a 10 punts:  
. Cursos especialitzats en Biblioteconomia i Arxivística.  
. Experiència en catalogació automatitzada de registres bibliogràfics i materials especials.  
. Experiència en arxius.  
Per a les beques de tècnics en Lexicografia, Terminologia i Toponomàstica:  
a) Expedient acadèmic personal, de 0 a 5 punts.   
b) Altres titulacions que no constituïsquen requisit per a la concessió de la beca:   
. Títol de doctor, 2 punts.   
. Altres llicenciatures o equivalents, 1 punt.   
. Altres diplomes universitaris o equivalents, 0,5 punts.   
c) Mèrits relacionats amb la matèria objecte d'esta convocatòria que puguen al·legar-se, de 0 a 5 punts:  
. Cursos especialitzats en Lexicografia, Terminologia o Toponomàstica.  
. Assistències a congressos sobre Lexicografia, Terminologia o Toponomàstica.  
. Beques de formació en matèria de Lexicografia, Terminologia o Toponomàstica.  
Octava. Concessió de les beques  
El comité avaluador elevarà una proposta d'adjudicació de les beques a la Junta de Govern, per cadascuna de les modalitats. Els aspirants figuraran per orde de puntuació.  
La Junta de Govern, vista la proposta del comité avaluador, acordarà la concessió i denegació de les beques. L'acord es notificarà a les persones interessades i es penjarà al tauler d'anuncis de l'AVL i en la pàgina web (http://www.avl.gva.es). A esta relació s'adjuntarà una borsa constituïda pels aspirants que no resulten adjudicataris de la beca, prioritzats per orde de puntuació, per a cobrir les vacants que puguen sorgir abans de l'1 d'octubre de 2006. A partir de l'1 d'octubre de 2006 no es cobriran les vacants.  
La condició de becari o d'integrant de la borsa de reserva de becaris no generarà cap relació laboral amb la Generalitat Valenciana.   
El termini màxim per a resoldre les sol·licituds serà de dos mesos des de la data de publicació de la present convocatòria en el Diari Oficial de la Generalitat Valenciana. Transcorregut este termini, i davant la falta de resolució expressa, s'entendran desestimades totes les sol·licituds.   
Novena. Obligacions, tutoria i incidències dels becaris   
La beca concedida és incompatible amb qualsevol altra beca que puga concedir-se per a la mateixa activitat o similar i també és incompatible amb qualsevol relació laboral que impedisca el compliment de les obligacions com a becari o que tinga una relació directa amb l'objecte de la beca. La infracció d'esta regla autoritzarà l'Acadèmia Valenciana de la Llengua a cancel·lar la beca.  
El becari, una vegada rebuda la notificació d'haver sigut seleccionat per a una beca, estarà obligat a tindre una dedicació de 30 hores setmanals, que s'hauran de realitzar amb la supervisió d'un acadèmic designat per la Junta de Govern i, segons la modalitat de la beca, per l'analista-programador, la documentalista-arxivera-bibliotecària o el cap de la Unitat de Recursos Tecnicolingüístics.   
Prèviament, la Junta de Govern haurà d'aprovar el pla de formació dels becaris, que serà elaborat per l'analista-programador (becari d'Informàtica), per la Secció de Documentació (becari de Biblioteques i Arxius), i per les seccions de Lexicografia i Onomàstica (becaris en Lexicografia, Terminologia i Toponomàstica).  
Cada mes, l'analista-programador, la documentalista-arxivera-bibliotecària o el cap de la Unitat de Recursos Tecnicolingüístics, emetran un informe en el qual donaran compte del compliment del pla a la Presidència.  
Al final del període de gaudiment de la beca, el becari haurà d'elaborar una memòria de les activitats dutes a terme.   
L'Acadèmia Valenciana de la Llengua s'encarregarà d'ordenar les activitats del becari, segons els criteris que s'establisquen, en el període de gaudiment de la beca.   
La Junta de Govern de l'Acadèmia Valenciana de la Llengua resoldrà les incidències que es produïsquen durant el període de gaudiment de la beca i podrà deixar-la sense efecte, amb l'audiència prèvia de la persona interessada, en cas d'incompliment de les seues obligacions com a becari, o quan no realitze l'activitat que en va motivar la concessió, o no complisca els requisits exigits.   
Davant les incidències, renúncia, abandó o incompliment que deixen vacant una beca, es procedirà a cobrir-la segons l'orde establit en la borsa de reserva que resulte del procés de selecció. A partir de l'1 d'octubre de 2006 no es cobriran les vacants que es produïsquen.